cyanic-selkie/wikianc huggingface dataset:
Մոխրածաղիկ
Կենսաբանական նկարագիր
Դեկորատիվ ծաղկեգործության մեջ օգտագործվում է մերձծովյան հալևորուկը (Cineraria maritima L.)։ Բույսի բարձրությունը հասնում է մինչև 35-40 սմ։ Ամբողջ բույսը ծածկված է, սպիտակ, արծաթավուն թավով, տերևները երկարավուն են, խորը կտրտված տերևաթիթեղով։
Օգտագործում
Բազմամյա բույս է, սակայն ծաղկային ձևավորումներում օգտագործվում է որպես միամյա, որովհետև առաջին տարում բույսը գեղեցիկ է և 15 սմ-ից ավելի չի բարձրանում, իսկ երկրորդ տարում կորցնում է իր դեկորատիվ տեսքը։ Օգտագործվում է գորգային ձևավորումներում մեծ մասամբ եզրագծերի համար, երբեմն նաև փոքր խմբավորումներում։
Մշակում
Շատ լավ է տանում խուզումը։ Տնկումը կատարվում է արևոտ հողամասերում, բույսը բույսից 10 սմ հեռավորության վրա։ Կիսաստվերում տերևների գույնը խամրում է։ Գլխավորապես մշակվում է սպիտակ, պայծառ ձևը (Cineraria mar. Diamant), որը մեր կլիմայական պայմաններում լավ է ձմեռում։ Բազմացվում է սերմերով երբեմն նաև՝ կտորներով։ Ցանկը ջերմատներում կատարվում է հունվար-փետրվար ամիսներին, ցանկարկղերի մեջ, ցանկի համար նախատեսված սովորական հողում։ Ծլում է 7-10 օրվա ընթացքում։ Ծլունակությունը պահպանվում է 3-4 տարի։ Մեկ գրամ սերմում պարունակվում է մոտավորապես 7000 հատիկ։ Նախասածիլումը կատարվում է արկղերի մեջ, որտեղից փոխադրվում է ծաղկանոց։
Գրականություն
Կատեգորիա:Բարդածաղկավորներ Կատեգորիա:1753 թվականին նկարագրված բույսեր
Բաբենկովո (գյուղ, Իզյումի շրջան)
Բաբենկովո (Бабенкове), գյուղ Ուկրաինայի Խարկովի մարզի Իզյումի շրջանում։
Արտաքին հղումներ
Կատեգորիա:Ուկրաինայի Խարկովի մարզի Իզյումի շրջանի բնակավայրեր Կատեգորիա:Ուկրաինայի գյուղեր
Պարսեկ
Պարսեկ (հայերեն հապավումը՝ պկ; միջազգայինը՝ pc), աստղագիտության մեջ տարածված հեռավորության չափման միավոր. Անվանումը առաջ է եկել «անկյունային վայրկյանի պարալաքս» արտահայտության անգլերեն տարբերակի (parallax of one second) հապավումից և նշանակում է հեռավորությունը մինչև այն մարմինը, որի տարեկան եռանկյունաչափական պարալաքսը հավասար է մեկ անկյունային վայրկյանի։
Համաձայն այլ համարժեք սահմանման, պարսեկն այնպիսի հեռավորություն է, որից երկրի ուղեծրի միջին շառավիղը (որը հավասար է 1 ա. մ.-ի), տեսողության ճառագայթին ուղղահայաց դիտելիս, երևում է մեկ անկյունային վայրկյան աստիճանի տակ (1″).
Օգտագործվում են այսպիսի ածանցված մեծություններ՝ կիլոպարսեկ, մեգապարսեկ, գիգապարսեկ։
Ծանոթագրություններ
Կատեգորիա:Հեռավորության չափման միավորներ Կատեգորիա:Աստղագիտական չափման միավորներ
Անտրուն
Անտրուն, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
Մերիլ Սթրիփ
Մերիլ Սթրիփ (Meryl Streep, ), ամերիկյան  դերասանուհի։ Կինոքննադատների  կողմից  ճանաչեցվաց  որպես մեր ժամանակների մեծագույն դերասանուհիներից մեկը։
Իր դերասանական կարիերան սկսել է թատրոնում 1971 թվականին՝  խաղալով Տիրսո դե Մոլինայի պիեսի հիման վրա «Սևիլյան գայթակղիչը» ներկայացման մեջ։
1977 թ. տեղի ունեցավ նրա կինոդեբյուտը, երբ մեծ էկրաններ բարձրացավ Ֆրեդ Ցինեմանի «Ջուլիա» ֆիլմը։
Նա 21 անգամ առաջադրվել է Օսկարի՝ որպես լավագույն դերասանուհի (ավելին, քան կինոյի պատմությունում այլ դերասան կամ դերասանուհի) 3 հաղթանակ «Սոֆիի ընտրությունը», «Կրամերն ընդդեմ Կրամերի» և «Երկաթյա լեդին» ֆիլմերի համար։
Ոսկե գլոբուսի՝ 9 մրցանակ  (31 անգամ առաջադրվելուց ), ինչը բացարձակ ռեկորդ է մրցանակաբաշխության ողջ պատմության մեջ
3-«Էմմի», «Բաֆտա» -ի երկակի դափնեկիր ։ «Սեզար» պատվավոր մրցանակի դափնեկիր ։
Սթրիփը նաև աշխարհի երկու ամենամեծ կինոփառատոների դափնեկիր է `Կաննի կինոփառատոն (1989) և Բեռլինի կինոփառատոն (2003)։
Վաղ տարիներ և կրթություն
Մերի Լուի Սթրիփը ծնվել է 1949-ի հունիսի 22-ին ՝ Սամմիթ քաղաքում (Նյու Ջերսի)։ Հայրը, Հարի Ուիլյամ Սթրիփ -կրտսերը, դեղագործական ընկերությունում  մենեջեր էր, մայրը ՝ Մերի Վոլֆ, նկարչուհի ։ Մերիլը ունի 2 եղբայր ՝ Դանն ու Հարիը։
Մերիլը մանկությունն անցկացրել է Նյու Ջերսի նահանգում գտնվող  Բերնարդսվիլ -քաղաքւմ, որտեղ սովորել է Բերնարդսի բարձրագույն դպրոցում։
1971 թ.-ին Սթրիփը ստացել է դրամայի բակալավրի աստիճան Վասարի քոլեջում, որտեղ նրան կարճ ժամանակով դասավանդել է դերասանուհի Ջին Արթուրը ։ Այնուհետև դերասանուհին ստացել է նաև Գեղարվեստի մագիստրոսի կոչում ՝ Ելյի դրամայի դպրոցում ։
Կարիերա
Երկու տարի անց Մերիլ Սթրիփը նկարահանվել է առաջին լիամետրաժ ֆիլմում `Ֆրեդ Ցինեմանի ի« Ջուլիա »ֆիլմում, որում նա փոքր դեր է խաղացել որպես Էնն-Մարի։  Ֆիլմը արժանանացել է դրական արձագանքների կինոգետների կողմից և ստացել 3 Օսկար Օսկարի 50-րդ մրցանակաբաշխության ժամանակ։
1978 թ. Մերիլը համաձայնվում խաղալ Մայքլ Չիմինոյի «Եղջերուների որսորդը» դրամայում։ Ինչպես հետո խոստովանել է դերասանուհին, նա այդ ֆիլմով առհասարակ հետաքրքրված չէր և«Եղջերուների որսորդում» խաղալու միակ պատճառn այնտեղ իր սիրելիի՝ Ջոն Կազալեի ներկայությունն էր։ Ջոնն այդ ընթացքում արդեն մահացու հիվանդ էր։
«Եղջերուների որսորդը» ֆիմը դարձավ իրադարձություն, այն նոմինացվեց 9 Oսկարի, 5 անվանակարգերում հաղթեց, իսկ Մերիլ Սթրիփը առաջադրվեց «Երկրորդ պլանի լավագույն դերասանուհի» նոմինացիայի։
Կինոգետները Մերիլ Սթրիփի յուրահատկությամբ և տաղանդով հիացած՝ գովեստի խոսքեր էին շռայլում նրան։ Դան Ժարդեն. «Սթրիփը բոլոր ժամանակների լավագույն դերասանուհին է։ Առհավետ», Վինսենտ Կենբի. «Մերիլ Սթրիփը, ով վաղուց ճանաչում է ստացել իր կերպարանփոխություններով նյույորքյան թատերական բեմերում, ցուցադրեց հրաշալի դերասանական խաղ»։
Մինչ օրս էլ նրա յուրաքանչյուր դեր արժանանում է և կիոքննադատների, և կինոսերների գովասանքներին և հիացմունքին։ 1979 թ.-ին Մերիլ Սթրիփը Նկարահանվեց երեք ֆիլմերում `Վուդի Ալենի "Manhattan" , Ջերի Շացցբերգի  թրիլերում ` "Ջnո Թինանի գայթակղությունը": և Ռոբերտ Բենտոնի սոցիալական դրաման Կրամերը ընդդեմ Կրամերի։ Բոլոր երեք ֆիլմերը շատ լավ ընդունվեցին հասարակության և քննադատների կողմից և արժանացան մրցանակների։ Վերջին ֆիլմն առաջադրվել էր «Օսկարի» ինը անվանակարգերում և հաղթեց դրանցից հինգում, այդ թվում ՝ Լավագույն ֆիլմը։
Դիզայներ Ջոհանա Կրամերի դերի համար, Մերիլ Սթրիփը Օսկարի 52-րդ մրցանակաբաշխության ժամանակ ստացել է իր առաջին Օսկարը,ինչպես նաև , «Ոսկե գլոբուս»  մրցանակին։
«Օսկար» -ում հաջողության հասնելուց հետո Մերիլ Սթրիփը մեծ պահանջարկ ունեցավ Հոլիվուդում և ստացավ նկարահանման շատ նոր առաջարկներ։ 1980-ականների դերասանուհու առաջին դերը Սառա Վուդրուֆի դերն էր Կարելի Ռեյշի «Ֆրանսիական լեյտենանտի սիրուհի» մելոդրամայում `հիմնվելով Ջոն Ֆաուլզի դասական վեպի վրա։
Դերի համար Սթրիփը արժանացավ ԲԱՖՏԱ-ի առաջին մրցանակին, երկրորդ ՝ «Ոսկե գլոբուս»ին  և «Օսկար»-ում երրորդ  անվանակարգը, որում դերասանուհին պարտվեց դերասանուոհի Քեթրին Հեփբերնին, ով իր կարիերայում արժանացել է ռեկորդային 4-րդ Օսկարի ։
1982-ին Համաշխարհային կինոթատրոնների էկրաններ լույս տեսավ Ալան Պակուլայի «Սոֆիի ընտրությունը» համանուն վեպի  վրա հիմնված:Այս դերը կատարելու համար Մերիլ Սթրիփին շնորհվել է երկրորդ «Օսկարը» և երրորդ «Ոսկե գլոբուսը»։
Ֆրեդ Շեպիսի «Ճիչ խավարում»  Դրաման (1988 թ.)   դերասանուհուն ստացավ նոր անվանակարգեր «Օսկար» և «Ոսկե գլոբուս»,-ում  և կարիերայի միակ  մրցանակը Կաննի կինոփառատոն ի  լավագույն դերասանոոհի անվանակարգում։
90-ականների առաջին կեսին Սթրիփը կինոքննադատների կարծիքով նկարահանվում էր այնպիսի անհաջող ֆիլմերերում  , ինչպիսին են «Պաշտպանիր քո կյանքը» (1991թ), «Մահը նրա դեմքին» (1992թ), «Հոգիների տուն» (1993թ) և «Վայր գետ»։ »(1994)։
Նրանց մեջ միակ հաջող նախագիծը Քլինթ Իստվուդի  Մեդիսոնի Կամուրջները (1995թ) դրաման էր, Ստրիպի դերը այս ֆիլմում բարձր գնահատվեց աշխարհի առաջատար կինոքննադատների կողմից։ ինչպես նաև բերեց հերթական անվանակարգը  «Օսկար» և «Ոսկե գլոբուս»-ում ։
2000-ականներ
2000-ական թվականները Մերիլ Սթրիփի համար սկսվեց Կապույտ փերիի հնէչյունավորմամբ Ստիֆեն Սփիլբերգի «Արհեստական ​​բանականություն» գիտաֆանտաստիկ դրամայում ։ Նույն թվականին, քսանամյա դադարից հետո, Սթրիփը վերադարձավ Նյու Յորքի Delacorte   թատրոնի բեմ, որտեղ մարմնավորեց Անտոն Չեխովի «Ծովահարը» պիեսի հիման վրա բեմադրվաւծ Իրինա Նիկոլաևնա ի դերը:Բեմադրող Ռեժիսորը Ստրիփի վաղեմի  ընկեր  Մայք Նիքոլսն  էր, որին դերասանուհին երկար ժամանակ հորդորում  էր այս բեմադրությունը բեմադրել։ Սթրիփի այս դերը  դրական արձագանք ստացավ. New York Times- ի լրագրող Բեն Բրանթլին գրառում կատարեց, որ «ժապավենը նկարում էր կատակերգության դաժանության և մեղմ փոխըմբռնման դիմանկարը»։ 2006 թ Մերիլ Սթրիփը մարմնավորեց Միրանդա Փրիսթլիի դերը Դեյվիդ Ֆրենկելի  Սատանան կրում է Պրադա   կատակերգությունում որը  հավաքեց ավելի քան 300 միլիոն դոլար։ Փրիսթլիի   նախատիպն էր ամերիկյան Vogue ամսագրի գլխավոր խմբագիր Աննա Վինտուրը։ Փրիսթլիի  դերը Ստրիփին  բերեց «Ոսկե գլոբուսի» վեցերորդ արձանիկը և անվանակարգեր «Ակադեմիայի մրցանակ» և «BAFTA -ում։
2008-ին ռեժիսոր Ֆիլիդա Լլոյդը սկսեց նախապատրաստվել «Մամմա Միա» մյուզիքլի նկարահանումներին, որտեղ Մերիլ Սթրիփը  կատարում է Դոննա - ի դերը, Ֆիլմը հավաքել է ամբողջ 609 միլիոն դոլար։ Ֆիլմում Սթրիփը բազմիցս երգել է, և ֆիլմի ցւցադրությունից հետո նա նույնիսկ հրապարակել է երգի ալբոմ, որի համար առաջադրվել է Գրեմմիի։
՝Ջոն Պատրիկ Շենլի «Կասկած» Դետեկտիվ դրաման (2008), որում Սթրիփը կատարեց գթության քույր  Էլոիզ Բովերի դերը։ Անվանակարգում «Ակադեմիայի մրցանակ»-ի, «Ոսկե գլոբուս» և «BAFTA» մրցանակներ «Լավագույն դերասանուհի» անվանակարգում։
2010-ականներ. Երրորդ Օսկար և նոր նախագծեր
2011-ին, Ֆիլիդա Լլոյդի «Երկաթյա լեդին» կենսագրական դրամայում, Մերիլ Սթրիփը մարմնավորեց Մեծ Բրիտանիայի վարչապետ Մարգարետ Թետչեր-ին. Չնայած Թետչերի գործընկերներից  և նրա կողմնակիցների բացասական գնահատականների մեծամասնությանը, կինոքննադատները բարձր գնահատեցին Մերիլ Սթրիփին։ Դեյվիդ Գրիտենը ՝ The Daily Telegraph- ի լրագրող, ասում է. «Այս տարի բոլոր տեսակի մրցանակները կուղևորվեն Սթրիփին»։
Քսեն Բրուքսը, The Guardian- ում Սթրիփի խաղն անվանեց «զարմանալի և անթերի» ։ 2011-ի դեկտեմբերի 15-ին Թետչեր ին մարմնավորած դերի համար  Սթրիփը   առաջադրվեց 26-րդ անգամ «Ոսկե գլոբուս» ին   և 8-րդ անգամ ստացավ արձանիկը։ ինչպես նաև BAFTA- ի իր  երկրորդ արձանիկը։  2012 թվականի փետրվարին Մերիլ Սթրիփը ստացավ իր   3-րդ  Օսկարը։
2012 թվականի փետրվարի 14-ին Մերիլ Սթրիփին շնորհվեց Բեռլինի կինոփառատոնի պատվավոր մրցանակ « Ոսկե արջ »։ Այս լուրի հայտարարության ժամանակ փառատոնի տնօրեն Դիտեր Կոսլիկն ասաց, որ «Մերիլ Սթրիփը փայլուն, եզակի դերասանուհի է, որը հեշտությամբ հավասարակշռում է դրամատիկ և կատակերգական դերերը»։
«Թվում է, որ Մերիլ Սթրիփը միանում է« Օսկարի »մրցավազքին, ամեն անգամ, երբ նա հայտնվում է [ցանկացած] ֆիլմում» Daily Mail Այսպես է  սկսվում իր գրառումը  Օգոստոս. Օսեյջ կոմսություն ֆիլմի մասին գրելիս։  ֆիլմի պրեմիերան տեղի է ունեցել 2013 թվականի սեպտեմբերին Տորոնտոյի միջազգային կինոփառատոնում, որտեղ Սթրիփի դերասանական աշխատանքը ավանդաբար   շատ լավ ընդունվեց  քննադատների կողմից։
«Դեպի անտառները» մյուզիքլում «Մերիլ Սթրիփ» կերպանավորեց կախարդի, Որը վերականգնելու համար  իր նախկին գեղեցկությունը։ Դերը ստանալուց հետո, Սթրիփը խոստովանեց, որ ինքը խախտել է կախարդներ չխաղալու իր կանոնը, քանի որ շատ գայթակղիչ է գտել Մարշալի նախագիծը։ Հարցազրույցում նա ասաց. «Երբ ես 40 տարեկան էի, 1 տարվա ընթացքում ես առաջարկներ ստացա խաղալ կախարդի երեք անգամ, Եվ այլ ոչինչ։ ... Միայն կախարդների դեր ։ Ես մտածեցի. «Աստված, պետք է լինի մեկ այլ ճանապարհ»»։ Դերասանուհու կերպարանափոխումը նրան սովորականի պես գովեստներ  բերեց կինոքննադատներից և «Օսկար» և «Ոսկե գլոբուս» անվանակարգերում:2015-ին Սթրիփ- ը հայտնվեց Ռիկին և Ֆլեշը ֆիլմում- ում, որտեղ նա կրկին համագործակցեց ռեժիսոր  Ջոնաթան Դեմմը հետ, Ֆիլմում Սթրիփը հայտնվեց շատ անսպասելի կերպարով, ռոք երաժիխտ որը  անցյալում  հրաժարվելով իր ընտանիքից իրականացրել է Ռոք աստղ դառնալու երազանքը։ ՝ Նրան ընձեռնվում է ևս հնարավորություն ՝ իր ընտանիքի հետ հաշտվելու համար, երբ նրա նախկին ամուսին Փիթը նրան առաջարկում է գնալ Ինդիանապոլիս՝ գեներալի աղջկան՝ Ջյուլիին օգնելու հաղթահարել ամուսնալուծությունից հետո առաջացած դժվարությունները։ Այս դերի համար դերասանուհին սովորեց կիթառ նվագել։ Այս ֆիլմը նաև երկրորդն է Սթրիփի կարիերայում, որտեղ նա նկարահանվել է դստեր `Մամի Գումմերի հետ։ Դերի համար դերասանուհուն ընգրկված  էր «Ոսկե գլոբուս» -ի անվանակարգում։
2016-ի փետրվարին Սթրիփը Բեռլինի 66-րդ միջազգային կինոփառատոնի ժյուրիի անդամ էր։
2016-ի նրա միակ կինոնկարը կենսագրական Տրագիկոմեդիան էր Ֆլորենս Ֆոստեր Ջենկինսը։ Երաժշտական լսողության և ձայնի ամբողջական բացակայությամբ օպերային երգչուհու, ով երազում էր ելույթ ունենալ Քարնեգիի հոլ- ում։ Մերիլը առաջադրվեց «Ոսկե գլոբուս» և «ԲԱՖՏԱ», ինչպես նաև «Օսկարի» 20-րդ անգամ ։ Նա «Ոսկե գլոբուս» մրցանակաբաշխությանը չի նվաճել կինոնկարի համար մրցանակը, բայց պարգևատրվել է մեկ այլ անվանակարգում ՝ Սեսիլյա Բ. Դե Միլլյա մրցանակին, կինոյում ունեցած մեծ ներդրման համար։
2017-ին Մերիլ Սթրիփը նկարահանվեց Սթիվեն Սփիլբերգի քաղաքական թրիլերում The Secret File- ը ՝ խաղալով Վաշինգտոն Փոստ t- ի գլխավոր հմբագիր Քեյ Գրեհեմը, որը Բեն Բրեդլիի հետ միասին ( Թոմ Հենքս ի կատարմամբ ) որոշում է հրապարակել սկանդալային փաստաթղթեր Վիետնամի պատերազմին ԱՄՆ ներգրավածության  մասին, չնայած կառավարության  կողմից սպառնալիքներին թերթերը փակելու մասին :Սթրիփի խաղն արժանացավ բարձր գնահատականների կինոքննադատների կողմից, մասնավորապես, Chris Nashavati- ը Entertainmemt Weekly- ից իր կատարումը անվանեց «վերջին տարիների ընթացքում  լավագոյններից մեկը».Դերասանուհին ստացավ նոր անվանակարգեր «Օսկար» և «Ոսկե գլոբուս» սակայն  երկու մրցանակները զիջեց Ֆրենսիս Մակդորմանին։
2018-ին Սթրիփ-ը նորից վերադարձավ Դոնայի կերպարով «Մամա միա! 2 » Ֆիլմում։ Նույն թվականին հաղորդվեց, որ Սթրիփը միացել է « Մեծ փոքր ստեր» հեռուստասերիալի դերասանական կազմին երկրորդ եթերաշրջանում։ Սերիալում Մերիլը մարմնավորել է   Մերի Լուիզ Ռայթի դերը, որը անվանվել է հենց իր պատվին։ Դերասանուհին իր կարիերայում առաջին անգամ համաձայնել է նկարահանվել նախագծում ՝ առանց նույնիսկ սցենարը կարդալու։
2019-Սթրիփը մարմնավորեց Հորաքույր Մարչ-ին Փոքրիկ տիկիններ Այն Լուիսա Մեյ Էլքոթի՝ 1868 թվականին գրված համանուն վեպի լիամետրաժ էկրանավորումն է։ Ֆիլմը կինոքննադատների կողմից ստացել է դրական կարծիքներ, իսկ Ամերիկայի կինոարվեստի ինստիտուտը և «Time» ամսագիրն այն ներառել են 2019 թվականի լավագույն ֆիլմերի տասնյակում։ Կինոնկարը ստացել է նաև այնպիսի հեղինակավոր կինոմրցանակային անվանակարգեր, ինչպիսիք են «Ոսկե գլոբուսը» և «Critic's Choice Movie Awards»-ը։
Անձնական կյանքն և գործունեությունը կինոթատրոնից դուրս
Մերիլ Սթրիփը նշանված էր դերասան Ջոն Կասեյլի հետ 1976 թվականից մինչև նրա մահը թոքերի քաղցկեղից 1978-ի մարտին։ Նույն թվականին դերասանուհին ամուսնացավ քանդակագործ Դոն Համերի հետ, որի հետ նրանք ունեն չորս երեխա ՝ Հենրի «Հենք» Վուլֆ Համեր (ծնվ. Նոյեմբերի 13, 1979 թ.), Մերի Ուիլ «Մէմի» Համեր (ծնվ. Օգոստոսի 3-ին։ 1983), Գրեյս Ջեյն Համմեր (ծնվ. 1986 թ. Մայիսի 9-ին) և Լուիզա Ջակոբսոն Համմեր (ծնվել է 1991 թ. Հունիսի 12-ին)։ Մամին և Գրեյսը դերասանուհիներ են, Հանկը երաժիշտ է, որը կատարում է Անրի Վոլֆի անվան տակ ։
Ստրիպը դերասանուհի Բիլի Լորդեսի կնքամայրն է։
2001-ին Մերիլ Սթրիփը,Լիամ Նիսոնի հետ միասին, Նոբելյան համերգի հաղորդավարն էր։ 2010-ին դերասանուհին ներառվեց  Ամերիկայի արվեստի և գրականության ակադեմիայի կազմ։ և արժանացավ Հարվարդի համալսարանի Արվեստի պատմության դոկտորի պատվավոր կոչմանը ։ Բացի այդ, Մերիլ Սթրիփը Կանանց պատմության ազգային թանգարանի խոսնակն է, որի մեջ նա ներդրել է զգալի գումար և որտեղ նա անցկացրել է բազմաթիվ միջոցառումներ ։
Արտաքին հղումներ
Կատեգորիա:Հոլիվուդյան դերասաններ Կատեգորիա:Ամերիկացի դերասանուհիներ Կատեգորիա:Ամերիկացի կինոդերասաններ Կատեգորիա:Օսկարակիրներ Կատեգորիա:1949 ծնունդներ Կատեգորիա:Հունիսի 22 ծնունդներ Կատեգորիա:«Սեզար» մրցանակի դափնեկիրներ Կատեգորիա:Ազատության նախագահական մեդալով պարգևատրվածներ Կատեգորիա:«Էմմի» մրցանակի դափնեկիրներ Կատեգորիա:Ամերիկացի հեռուստատեսային դերասանուհիներ Կատեգորիա:BAFTA մրցանակի դափնեկիրներ Կատեգորիա:Թատրոնի դերասանուհիներ Կատեգորիա:Ամերիկացի կինոպրոդյուսերներ Կատեգորիա:Եյլի համալսարանի շրջանավարտներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի կինոդերասանուհիներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացիներ իռլանդական ծագմամբ Կատեգորիա:Երկրորդ պլանի լավագույն դերասանուհի Օսկարի մրցանակակիրներ Կատեգորիա:Գինեսի գրքի ռեկորդակիրներ
Rock Songs
Rock Songs,  Billboard  ամսագրի շաբաթական հիթ-շքերթը, որում մասնակցում են ռոք-մեյնսթրիմի և ալտերնատիվ ռոք։
Ծանոթագրություններ
Կատեգորիա:Billboard-ի չարթեր
(3186) Մանուիլովա
(3186) Մանուիլովա (Manuilova), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 22-ին Նիկոլայ Չեռնիխի կողմից Նաուչնիում ։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լոբոդովշչինա (գյուղ, Լեբեդինի շրջան)
Լոբոդովշչինա (Лободівщина), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Լոբոդովշչինա գյուղում բնակվում էր 38 մարդ։
Արտաքին հղումներ
Կատեգորիա:Ուկրաինայի Սումիի մարզի Լեբեդինի շրջանի բնակավայրեր Կատեգորիա:Ուկրաինայի գյուղեր
Ճարմանդ
Ճարմանդ, տղամարդու հագուստի (հիմնականում վերնաշապիկի) թևքածալի վրա գտնվող կոճականման իր, որը փոխարինում է կոճականցքի տեղում գտնվող կոճակի։ Ճարմանդները համարվում են ոսկերչական արտադրության մի մաս։
Վերնաշապիկ
Որպեսզի ճարմանդը գեղեցիկ և յուրահատուկ դիտվի, հարկավոր է «ֆրանսիական թևքածալ»-ով վերնաշապիկ։ Կան նաև այնպիսի վերնաշապիկներ, որոնցից ճարմանդը չի առանձնանում։
Գրականություն
Կատեգորիա:Զարդարվեստ Կատեգորիա:Ոսկերչություն Կատեգորիա:Հագուստ
Բորովկա (գյուղ, Մելեկեսկի շրջան)
Բնակչությունը 2010 թվականին գրանցված տվյալներով կազմում էր 282 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուլյանովսկի մարզի Մելեկեսկի շրջանի բնակավայրեր
Ստրելնայա (Ստրելինայի վտակ)
Ստրելնայա (Стрельная), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 24 կմ հեռավորության վրա Գետի երկարությունը 39 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ ։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Վյաչեսլավ Հարությունյան
Վյաչեսլավ Վառնազի Հարությունյան, հայ պետական և ռազմական գործիչ, գեներալ-մայոր (1992)։
Կենսագրություն
1973 թվականին ավարտել է Կուբանի պետական համալսարանի իրավաբանական ֆակուլտետը։ Մասնակցել է Աֆղանստանում ռազմական գործողություններին։ 1973 թվականից ծառայել է ՀՀ պետանվտանգության մարմիններում (ՀՀ ՊԱԿ-ի նախագահի տեղակալ, ԱԱ գլխավոր վարչության պետի առաջին տեղակալ)։ 1993-1997 թվականներին եղել է ՀՀ վարչապետի խորհրդական,1997-2002 թվականներին՝ ՀՀ կառավարությանն առընթեր արտակարգ իրավիճակների վարչության պետ։ ՀՀ ռազմական և քաղաքական գործիչ, գեներալ-լեյտենանտ Վաղարշակ Հարությունյանի եղբայրն է։
Կատեգորիա:Հայ պետական գործիչներ Կատեգորիա:Հայ ռազմական գործիչներ Կատեգորիա:Գեներալ-մայորներ
Ազգանվան մասին օրենք
Ազգանվան մասին օրենք (թուրք․՝ Soyadı Kanunu), թիվ 2525 օրենք, ըստ որի՝ յուրաքանչյուր թուրք քաղաքացի պետք է ունենա ազգանուն։ Օրենքն ընդունվել է 1934 թվականի հունիսի 21-ին, 1934 թվականի հուլիսի 2-ին հրատարակվել է Պաշտոնական թերթում (Resmi Gazete) և 1935 թվականի հունվարի 2-ին ուժի մեջ է մտել։ Այս օրենքի ընդունումից հետո Թուրքիայում ազգանունը դարձել է մարդկանց ինքնության կարևոր և անբաժան մասը։ Ազգանվան մասին օրենքը քեմալական բարեփոխումներից մեկն էր։
Համաձայն օրենքի՝
Ազգանուն ընտրելու իրավունք է ունեցել ընտանիքի ավագ տղամարդը, մինչև որ այս օրենքը չեղարկվել է 2013 թվականին։ Սակայն տղամարդու բացակայության, մահվան կամ մտավոր անկարողության պատճառով ազգանուն կարող էր ընտրել կինը ։
Օրենքի նպատակն էր վերացնել այն խտրականությունը, որն առաջանում էր մարդկանց կրոնական, սոցիալական կամ ընտանեկան կոչումներից, որոնք օգտագործվում էին ազգանվան փոխարեն, միևնույն ժամանակ՝ վերացնելով այն խառնաշփոթը, որն առաջանում էր զորակոչման, աշխատանքի, դպրոց ընդունվելու ժամանակ և այլ իրավիճակներում։ Այս օրենքին հաջորդած և նոյեմբերի 26-ին ընդունված թիվ 2590 օրենքով արգելվել է օգտագործել «աղա», «հաջի», «հաֆըզ», «հոջա», «էֆենդի», «բեյ», «բեյէֆենդի», «հանըմ», «հանըմէֆենդի», «փաշա», «հազրեթ» և այլ նմանատիպ կոչումներ և մականուններ ։
Ազգանվան մասին օրենքի ընդունումից 5 ամիս հետո՝ 1934 թվականի նոյեմբերի 24-ին, Թուրքիայի ազգային մեծ ժողովի կողմից միաձայն ընդունված թիվ 2587 օրենքով հանրապետության նախագահ Մուսթաֆա Քեմալին տրվել է «Աթաթյուրք» (թուրքերի հայր) ազգանունը ։ 1934 թվականի դեկտեմբերի 17-ին ընդունված օրենքով արգելվել է ցանկացած ուրիշ անձի կրել այդ ազգանունը ։ Ուստի Մուսաթաֆա Քեմալի քույր Մաքբուլեն վերցրել է այլ ազգանուն՝ «Աթադան»։
Օրենքի՝ «օտարազգիների անունների» օգտագործումն արգելող 3-րդ հոդվածը վեճերի և դատական գործընթացների պատճառ է դարձել, քանի որ այն հակասում էր սահմանադրության 10-րդ հոդվածում հիշատակվող հավասարության սկզբունքին ։ Համաձայն այդ հոդվածի՝ հայկական -յան, -իան, սլավոնական -ոֆ, -ով, -վիչ, -իչ, հունական -իս, -դիս, -պուլոս, -ակի, պարսկական -զադե, արաբական -մահդումու, -վելեդ, -բին վերջածանցների գործածությունն անթույլատրելի էր։ Ավելին՝ միևնույն շրջանում նույն ազգանունից չպետք է լիներ, նման դեպքերում ազգանունը պահպանում էր այն ընտանիքը, որն առաջինն էր գրանցել այն ։
Արտաքին հղումներ
Կատեգորիա:Թուրքիայի մշակույթ Կատեգորիա:Թուրքիայի իրավունք Կատեգորիա:Անուններ ըստ մշակույթի Կատեգորիա:Թուրքիայի պատմություն Կատեգորիա:Ազգանուններ Կատեգորիա:Լեզվային քաղաքականություն Կատեգորիա:Աթաթյուրքի բարեփոխումներ
Ապարա (Հալեպի նահանգ)
Ապարա, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Կորիր ինձ հետ
«Կորիր ինձ հետ», 2019 թվականին «Դարակ» հրատարակչության հրատարակած Աննա Ազբեկյանի պատմվածքներ ժողովածուն ։
Գրքի հանձնարարականը
Աննա Ազբեկյանի նովելները հրապարակվել են հայաստանյան գրական մամուլում։ Մի քանի նովելներ թարգմանվել և հրատարակվել են ֆրանսերենով «Parcelles de sol» խորագրի ներքո։ Դրանցից «Սեն Ժերմեն ծառուղին» արժանացել է Փարիզի վեցերորդ շրջանի նովելների մրցույթի առաջին մրցանակին։ Հայաստանում առանձին գրքով ներկայանում է առաջին անգամ։
Արտաքին հղումներ
Կատեգորիա:2019 գրքեր Կատեգորիա:Պատմվածքների ժողովածուներ Կատեգորիա:Դարակ հրատարակչության գրքեր
Լոզովո-Գրուշևոե (գյուղ, Լեբեդինի շրջան)
Լոզովո-Գրուշևոե (Лозово-Грушеве), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Լոզովո-Գրուշևոե գյուղում բնակվում էր 4 մարդ։
Արտաքին հղումներ
Կատեգորիա:Ուկրաինայի Սումիի մարզի Լեբեդինի շրջանի բնակավայրեր Կատեգորիա:Ուկրաինայի գյուղեր
Բորովկա (գյուղ, Դորոգոբուժսկի շրջան)
Բորովկա (Боровка), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դորոգոբուժսկի շրջանի բնակավայրեր
Բուգաևկա (գյուղ, Իզյումի շրջան)
Բուգաևկա (Бугаївка), գյուղ Ուկրաինայի Խարկովի մարզի Իզյումի շրջանում։ Հիմնադրվել է 1675 թվականին։
2001 թվականի տվյալներով Բուգաևկա գյուղում բնակվում էր 1 245 մարդ։ Բնակավայրը զբաղեցնում է 2,37 կմ² տարածք։ Բնակչության խտությունը կազմում էր 525,32 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Իզյումի շրջանի բնակավայրեր Կատեգորիա:Ուկրաինայի գյուղեր Կատեգորիա:1675 թվականին հիմնադրված բնակավայրեր
Յանոշ
Յանոշ ( հունգարերեն ` János)` աստվածաշնչային ծագումով Հովհաննես անվան հունգարական տարբերակն է։
Մոլդովայի դրոշ
Մոլդովայի դրոշը կապույտ, դեղին, կարմիր (ձախից աջ), հավասարաչափ ուղղաձիգ շերտերով ուղղանկյուն պաստառ է։ Միջնամասում գտնվում է Մոլդովայի զինանշանը։ Լայնքի և երկայնքի հարաբերակցությունը 2։3 է։
Կատեգորիա:Մոլդովայի պետական խորհրդանիշեր Կատեգորիա:Ազգային դրոշներ Կատեգորիա:1990 դրոշներ
Օշստեթ
Օշստեթ (Hochstett), համայնք Ֆրանսիայի Գրանդ Էստ մարզի Ստորին Հռենոս գավառում :
Բնակչությունը 2006 թվականի դրությամբ կազմում է 329 մարդ, բնակչության խտությունը` 154.46 մարդ/կմ²: Բնակավայրը զբաղեցնում է 2.13 կմ² տարածք:
Աշխարհագրություն
Գտնվում է Փարիզ քաղաքից 390 կմ արևելք, Ստրասբուրգ քաղաքից` 23 կմ հյուսիս:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 217 աշխատունակ (15-64 տարեկան) բնակիչ, որոնցից ակտիվ էին 172-ը, իսկ ոչ ակտիվները` 45: Ակտիվության ցուցանիշը կազմում է 79,3 %: 172 աշխատունակ մարդկանցից աշխատել է 168 անձ (90 տղամարդ և 78 կին): Գործազուրկ են եղել 4 անձ (1 տղամարդ և 3 կին): 45 անաշխատունակներից 17-ը եղել են աշակերտներ կամ ուսանողներ, 18-ը` թոշակառուներ, իսկ 10-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բակեթաթոն
Բակեթաթոն (B3k.t Jtn, «Աթոնի սպասուհի», ), XVIII դինաստիայի հին եգիպտական արքայադուստր։ Ամենհոտեպ III փարավոնի և Մեծ թագուհու՝ Տիայի կրտսեր դուստրը ։
Կենսագրություն
Բակեթաթոնը հիմնականում հայտնի է Հույա պալատականի՝ Տիա թագուհու օրոք Էլ–Ամառնայի հարեմի գլխավորի դամբարանի որմնանկարներով ։
Բակեթաթոնը Տիա թագուհու հետ պատկերված է երկու ճաշկերութային տեսարաններում։ Տիան նստած է Էխնաթոնի և Նեֆերտիտիի դիմաց։ Պատկերներից նմեկում Բակեթաթոնը նստած է մոր կողքին դրված աթոռակին, իսկ մյուսում՝ կանգնած է նրա կողքին։ Հույայի դամբարանի արևելյան պատին պատկերված է Տիային տաճար առաջնորդող էխնաթոնը և նրանց ուղեկցող Բակեթաթոնը։
Հյուսիսային պատին պատկերված են երկու թագավորական ընտանիքներ։ Աջ կողմում նստած է Ամենհոտեպ III-ը, նրա առաջ՝ Տիան, իսկ Տիայի կողքին՝ Բակեթաթոնը։ Տիայի հետևում պատկերված են երեք սպսուհիները։
Այլընտրանքային նույնականացումներ
Բակեթաթոնի միակ հայտնի տիտղոսը «Արքայի արյունակից դուստր»-ն է։ Հավանաբար նա մահացել է երիտասարդ տարիքում, քանի որ Տիայի մահից հետո նա այլևս չի հիշատակվում պատմական փաստաթղթերում։ Կա կարծիք, որ Բակեթաթոնն ու Ամենհոտեպ III-ի կրտսեր դուստրը՝ Նեբետահը, կամ ավագ դուստրը՝ Սիտամոնը, նույն մարդն են , բայց այս վարկածը չունի ապացույց։
Ըստ վարկածներից մեկի՝ Բակեթաթոնը Էխնաթոնի և նրա երկրորդ կնոջ՝ Կիյայի դուստրն է։ Նա կարող է լինել այն արքայադուստրը, որը Կիյայի հետ պատկերված է նկարում և որի անունն ավարտվում է աթոնով, բայց ամբողջական անունը չի պահպանվել։ Կիյայի մահից հետո նրա մասին հիշատակությունները հափշտակվել և փոխարինվել են Մերիթաթոնի, Անհեսենամոնի և նրանց դուստրերի՝ Մերիթաթոն-Թաշերիթի և Անհեսենպաատեն-Թաշերիթի անուններով (որոնք, հավանաբար, հորինվել են նկարներում Կիյայի երեխայի տեղը լրացնելու համար) ։ Այս վարկածն մասամբ հիմնավորված է այն փաստով, որ Բակեթաթոնը Էլ–Ամառնայի պատկերներում երբեք չի կոչվել փարավոնի քույր, այլ միայն «Արքայի արյունակից դուստր»։ Նա երբեք չի երևում Նեֆերտիտիի դստրերի շուրջ և դրանից կարելի է ենթադրել, որ նա Էխնաթոնի և նրա մյուս կնոջ՝ Կիյայի դուստրն է։ Մոր մահից հետո Բակեթաթոնը կարող էր դաստիարակվել իր տատի՝ Տիայի կողմից ։ Գինիները Բակեթաթոնի անունով են պիտակված և 13 տարով թվագրված, ինչը ենթադրում է, որ նա ժառանգել է իր մոր՝ Կիայի հարստությունը ։
Գոյություն ունի վարկած, որ չբացահայտված KV35YL մումիան՝ Թութանհամոնի մայրը, կարող է լինել Բակեթաթոնը ։
Ծանոթագրություններ
Կատեգորիա:Անձինք այբբենական կարգով Կատեգորիա:Եգիպտոսում ծնվածներ Կատեգորիա:Արքայադուստրեր
Աստերոիդների ցանկ (322201-322300)
Աստերոիդների ցանկ (322101-322200) * Աստերոիդների ցանկ * Աստերոիդների ցանկ (322301-322400)
Իվան Լացկովիչ Կրոատա
Իվան Լացկովիչ Կրոատա, խորվաթ նկարիչ։ Աշխատել է նաիվ ժանրում։
Կենսագրություն
Լացկովիչը ծնվել է Կալինովացի մոտ գտնվող Բատինսկե գյուղի գյուղացիների ընտանիքում։ Նախնական կրթություն ստանալուց հետո աշխատել է դաշտերում և անտառներում որպես բանվոր։ Ինքնուսույց նկարիչը գյուղական կյանքը պատկերող ջրաներկերով իր առաջին աշխատանքներն արել է 1944 թվականին։
Լացկովիչը 1954 թվականին տեղափոխվել է Կլոշտար Պոդրավսկի։ Այնտեղ անցկացրել է երեք տարի։ Այնուհետև տեղափոխվել է Զագրեբ, որտեղ աշխատել է որպես փոստատար և փոստային բաժանմունքի աշխատող։ 1962 թվականին հանդիպել է Կրստո Հեգեդուշիչին և երբեմն աշխատել նաև արհեստանոցում։ Նրա առաջին անհատական ​​ցուցահանդեսը 1964 թվականին հաստատել է նրա հեղինակությունը որպես վարպետ գծագրողի։ 1968 թվականին թողել է փոստի աշխատանքը և դարձել պրոֆեսիոնալ նկարիչ։
Նա բանաստեղծական տեսարաններ է նկարել իր հայրենի Պոդրավինայի շրջանից։ Նրա վաղ շրջանի ստեղծագործություններում գերակշռել են ձմեռային տեսարանները։ Նկարների մթնոլորտը լիրիկական է և սյուրռեալիստական։
Լացկովիչն ամենից հաճախ նկարել է բնանկարներ, կոմպոզիցիաներ, ծաղիկներ և նատյուրմորտներ։ Նկարազարդել է արձակ և պոեզիայի բազմաթիվ գրքեր։
Լացկովիչն ունեցել է բազմաթիվ ցուցահանդեսներ հայրենիքում և արտերկրում (Քյոլն, Ցյուրիխ, Փարիզ, Բրեմեն, Լավալ, Մյունստեր, Թուրին, Հռոմ, Կարակաս, Միլան, Հաագա, Սան Պաուլո, Շանհայ, Պեկին, Տոկիո, Մադրիդ, Սանկտ Պետերբուրգ)։ Նրա աշխատանքները ցուցադրվել են աշխարհի տարբեր թանգարաններում՝ Խորվաթիայի արվեստի թանգարան, թանգարան Վիեննայում, Ժամանակակից արվեստի թանգարան Սան Պաուլոյում, Մետրոպոլիտեն արվեստի թանգարան Մանիլայում, Անրի Ռուսոյի թանգարան Լավալում, Սետագայայի թանգարան Տոկիոյում, Կարնեգի ինստիտուտի արվեստի թանգարան, քաղաքացիական թանգարան Կերպարվեստ Լուգանոյում, Վատիկանի առաքելական գրադարան Վատիկանում։ Ստեղծել է թատերական դեկորներ ՀՆԿ-ի համար Զագրեբում։
Նա Խորվաթիայի դեմոկրատական ​​միության հիմնադիրներից էր։ Երկու անգամ ընտրվել է Խորվաթիայի խորհրդարանի շրջանային պալատի անդամ։
1990-ականներին նա մի շարք գծանկարներ է նկարել Խորվաթիայի անկախության պատերազմում մարդկային տառապանքների մասին։ Մահացել է Զագրեբում 2004 թվականին։
Արտաքին հղումներ
Կատեգորիա:Խորվաթ նկարիչներ Կատեգորիա:Խորվաթ արվեստագետներ Կատեգորիա:Նկարիչներ Կատեգորիա:Խորվաթիայի արվեստ
Բուկինո (գյուղ, Իզյումի շրջան)
Բուկինո (Букине), գյուղ Ուկրաինայի Խարկովի մարզի Իզյումի շրջանում։ Հիմնադրվել է 1700 թվականին։
2001 թվականի տվյալներով Բուկինո գյուղում բնակվում էր 8 մարդ։ Բնակավայրը զբաղեցնում է 0,04 կմ² տարածք։ Բնակչության խտությունը կազմում էր 200 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Իզյումի շրջանի բնակավայրեր Կատեգորիա:Ուկրաինայի գյուղեր Կատեգորիա:1700 թվականին հիմնադրված բնակավայրեր
Ֆաբլուխ Հարությունյան
Ֆաբլուխ Ռուբենի Հարությունյան ), հայ ֆիզիկոս։ Ֆիզմաթ գիտությունների դոկտոր (1974), պրոֆեսոր (1978)։
Կենսագրություն
Ավարտել է ԵՊՀ-ն (1952)։ 1965-1968 թվականներին՝ ՀՀ ԳԱ ռադիոտեխնիկայի և էլեկտրոնիկայի ինստիտուտի, 1968-1976 թվականներին՝ ՀՀ ԳԱ ֆիզիկական հետազոտությունների ինստիտուտի բաժնի վարիչ։ 1977-1981 թվականներին՝ Խաչատուր Աբովյանի անվան հայկական մանկավարժական ինստիտուտի ֆիզիկայի ամբիոնի վարիչ։ Աշխատանքները վերաբերում են միջուկային ֆիզիկային և տարրական մասնիկների տեսությանը։ Աշխատակիցների հետ հետազոտել է ռենտգենյան անցումային ճառագայթումը և մասնակցել այդ ճառագայթման դետեկտորների ստեղծմանը։ Ուսումնասիրել է մակերևութային անհարթություններից էլեկտրոնների ճառագայթումը, էլեկտրոնների և լազերային փնջի ֆոտոնների փոխազդեցությունը։
Ծանոթագրություններ
Կատեգորիա:Հայ ֆիզիկոսներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ պրոֆեսորներ
Ավագինք
Ավագինք, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
Սուսեդգրադ
Սուսեդգրադ (Susedgrad), միջնադարյան բերդ, որի ավերակները պահպանվել են Խորվաթիայի մայրաքաղաք Զագրեբի մերձակայքում։ Համարվում է Խորվաթիայի Հանրապետության պատմա-մշակութային ժառանգության օբյեկտ և ենթակա է պետական պահպանության ։
Պատմություն
Բերդը կառուցվել է ռազմավարական տեսակետից կարևոր վայրում՝ Մեդվեդնիցա սարի հարավարևմտյան լանջին, Մեդվեդգրադ և Սամբոր քաղաքների մոտ։ Հնագիտական պեղումների արդյունքում բերդի տարածքում հայտնաբերվել է զինվորի դամբան՝ երկաթե թրով և այն գոտուց կախելու համար նախատեսված բրոնզե կանթով։
Պատմական փաստաթղթերում Սուսեդգրադն առաջին անգամ հիշատակվել է 1316 թվականին, հունգարա-խորվաթական թագավորության միապետ Կարլ Ռոբերտի ընծայագրում, որով բերդը նվիրվել է ֆեոդալներից մեկին։ Հետագայում բերդի տերերն են դարձել ազնվականական տարբեր տոհմերի ներկայացուցիչներ, որոնցից առավել հայտնին Ֆրանյո Տահին էր։
1530 թվականին թուրքերի ներխուժման վտանգի պատճառով բերդը վերակառուցվել է, ավելի ամրացվել ։ 1573 թվականին հայտնվել է գյուղացիական ապստամբության կենտրոնում։ XVII դարում հրդեհի ճարակ դառնալու պատճառով լքվել է, ժամանակի ընթացքում վերածվել ավերակների։ Ռազմավարական նշանակությունը կորցնելու պատճառով հետագայում չի վերականգնվել։
XX դարի 30-ական թվականներին մշակվել է բերդը վերակառուցելու և այն իր շրջակայքով զբոսաշրջային գոտու վերածելու նախագիծ, բայց այդ նախագիծը չի իրականացվել ։
Ֆլորիստիկա
Մեթոդաբանություն
Ֆլորիստիկայի խնդիրներ են ուսումնասիրել Երկրի ֆլորաները ամբողջությամբ, առանձին տարածքների ֆլորաները, ինչպես նաև համեմատական վերլուծություն անցկացնել ֆլորաների միջև։ Ցանկացած ֆլորայի ուսումնասիրության ժամանակ ֆլորիստիկայի առաջնային խնդիրը նրա տեսակային կազմի ցուցակագրումն է։
Ֆլորայի վերլուծությունը կարող է կատարվել բազմաթիվ չափանիշներով։ Ֆլորիստիկայի հիմնական մեթոդը կայանում է նրանում, որ այն կատարում է բուսական համակեցությունների միասնական վերլուծություն՝ ներառելով նրանց տաքսոնոմիական, ժամանակագրական, էկոլոգո-աշխարհագրական, էկոլոգիական, կենսաբանական և էկոլոգո-ֆենոտիպային կառուցվածքնեի ուսումնասիրությունները։ Եթե չափանիշները, որոնցով կատարվում է վերլուծությունը, կրում են ավելի շատ կիրառական բնույթ և վերլուծության նպատակով համարվում է սննդային բույսերի, դեղաբույսերի և տեխնիկական բույսերի բացահայտում, ուրեմն այսպիսի ուսումնասիրությունները հատվում են այն խնդիրների հետ, որոնք ուսումանսիրում է էկոնոմիկական բուսաբանությունը։
Ֆլորիստիկայի պատմությունը
Աշխարհագրական մեծ հայտնագործությունների ժամանակաշրջանի սկիզբը, բնականորեն, պատճառ հանդիսացավ ֆլորիստիկայի արագ զարգացմանը։ Արևադարձային Աֆրիկայից, Հնդկաստանից, Արևելյան Ասիայից,իսկ ավելի ուշ Ամերիկայից, Եվրոպա մեծ քանակությամբ տարբեր բույսեր բերեցին, այդ թվում՝ մշակովի և դեկորատիվ։ Բույսերի հավաքչությամբ (հիմնականում հերբարիումների և սերմերի տեսքով) զբաղվում էին ոչ միայն պրոֆեսիոնալ բուսաբանները, այլ նաև միսիոներները, բժիշկները, ճանապարհորդները։ Բույսերը նկարագրվում և համակարգվում էին, ապա այդ նկարագրությունները հրապարակվում էին մեր երկրի տարբեր շրջանների ֆլորաների տեսքով ։
Համեմատական ֆլորիստիկա
Ֆլորիստիկայի այն բաժինը, որի խնդիրը մի քանի ֆլորաների համեմատական վերլուծությունն է, կոչվում է համեմատական ֆլորիստիկա։ Համեմատական ֆլորիստիկայի արդյունավետ մեթոդներից մեկը կայանում է՝ այսպես կոչված, «կոնկրետ ֆլորաների» (տարրական ֆլորաների) ուսումնասիրությունը՝ բուսատեսակների ամբողջություն, որոնք ինտեգրված են գենետիկորեն և զբաղեցնում են սահմանափակ (100-ից 1000 կմ²) տարածք ։
Ռեգիոնալ ֆլորիստիկա
Բարձրագույն ուսումնական հաստատություններում ֆլորիստիկայի հիմունքները ուսումնասիրում են «Ռեգիոնալ ֆլորիստիկա»-ի դասընթացին,որը մատուցում են որպես, բուսաբանության ուսումնասիրությունը եզրափակող, ուսունական դասընթաց։ Համեմատական ֆլորիստիկայի դասընթացի սահմաններում ուսանողները ֆլորիստիկան սովորում են կոնկրետ տարածաշրջանի օրինակով։ Ռեգիոնալ ֆլորիստիկայի նպատակների թվում են տվյալ տարածաշրջանի համար հատուկ ֆիտոհորիաների (փոխադարձաբար ազդող տարբեր աստիճանի տարածական միավորներ, որոնք առանձնանում են ֆլորիստիկական գոտիավորման գործընթացում) հայտնաբերումը և տվյալ տարածքի բուսականության տարածական տարբերակաման ուսումանսիրությունը։ Ռեգիոնալ ֆլորիստիկայի դասընթացի սահմաններում՝ տեսական գիտելիքների հիման վրա (ստացված այլ դասընթացներից), ուսանողները զարգացնում են ֆլորան և բուսականությունը նկարագրելու հմտություններ, կարողանում են վերլուծել տվյալները, որոնք ձեռք են  բերում գործնական աշխատանքների ընթացքում։ Ենթադրվում է, որ ձեռք բերված գիտելիքները կօգտագործվեն ուսանողների կողմից ապագա մանկավարժական աշխատանքներում, այդ թվում՝ դպրոցականների հետ շրջագայությունների ընթացքում, ինչպես նաև էկոլոգիական (ներառյալ բնապահպանական) աշխատանքներում։
Ֆլորիստ գիտնականներ
Գիտնականները, որոնք զբաղվում են ֆլորիստիկայով, անվանում են ֆլորիստներ (կամ, հազվադեպ, ֆլորագետներ)։
Արտաքին հղումներ
Կատեգորիա:Բուսաբանության բաժիններ
Կապիտալիզմի զարգացումը Հարավային Կովկասում
Կապիտալիզմի զարգացումը Հարավային Կովկասում, Հարավային Կովկասում կապիտալիստական հարաբերությունների ձևավորում։ Արդյունաբերության մեջ այդ հարաբերությունները ձևավորվել են 19-րդ դարի վերջին, որը համեմատաբար ուշ է համարվում, բայց զարգացել են արագ տեմպերով, արտադրության համակենտրոնացման ու կենտրոնացման պայմաններում՝ օտարերկրյա կապիտալի գերիշխանության ներքո։
Արդյունաբերության զարգացում
Հարավային Կովկասում արդյունաբերությունը զարգացել է արտադրության համակենտրոնացման ու կենտրոնացման պայմաններում՝ օտարերկրյա (շվեդական, ռուսական, ֆրանսիական, անգլիական, գերմանական, բելգիական) կապիտալի գերիշխանության ներքո։
Հայաստանի պղնձարդյունաբերության մեջ առաջին փայատիրական ընկերությունը հիմնվել է 1887 թվականին, իսկ 1897 թվականին ներառվել «Կովկասի արդյունաբերական մետաղագործական ընկերության» (ԿԱՄԸ) մեջ։ Վերջինս 1910 թվականին իրեն է միացրել «Շահալի-էյլար» ֆրանսիական ընկերությունը (հիմնված 1902 թվականին) և 1913 թվականին տվել Հայաստանի պղնձարդյունաբերության արտադրանքի 85,4 % -ը։ Պղնձարդյունաբերության հետագա ընդլայնման և համակենտրոնացման շնորհիվ 1907 թվականին ստեղծվել է Պղնձի համառուսական սինդիկատը, որը Հարավային Կովկասում ընդգրկում էր մի քանի ընկերություններ և ձեռնարկություններ. Պղնձարդյունաբերության ձեռնարկություններն իրենց արտադրանքն իրացնում էին անգլո-ռուսական ՎՕԴԱՈԻ ընկերության (Մոսկվա-Պետերբուրգ-Լոնդոն) միջոցով։
Առաջին համաշխարհային պատերազմի նախօրյակին Հարավային Կովկասի նավթային արդյունաբերության մեջ գերիշխում էր անգլո-ամերիկյան, երկաթուղային տրանսպորտում՝ անգլո–բելգիական կապիտալը։ Ռուս խոշոր կապիտալիստ Շուստովի ձեռնարկությունները 1913 թվականին տվել են Հայաստանում գինու, օղու և կոնյակի արտադրության 61%-ը։ Կապիտալի կենտրոնացման յուրահատուկ պրոցես է տեղի ունեցել նաև վարկային գործում, ուր իշխել է ռուսական կապիտալը։ Ռուսաստանի խոշորագույն բանկերն իրենց բաժանմունքներն են ունեցել Հարավային Կովկասի բոլոր մեծ քաղաքներում։
1914 թվականին Երևանի նահանգում գործում էր շուրջ տասը բանկային հաստատություն, Երևան քաղաքում՝ Վոլգա-Կամայի, Թիֆլիսի, Ազովի-Դոնի առևտրական բանկերի բաժանմունքները։ Վերջինիս միջոցները Հայաստանի վարկային համակարգի բոլոր հաստատությունների կապիտալի կեսից ավելին էին։ Բանկերը, վարկային գործառնություններից բացի, բազմաթիվ փայատիրական ձեռնարկություններում խոշոր կապիտալ ներդրումների միջոցով, ծավալում էին առևտրա-արդյունաբերական լայն գործունեություն։
Բանկային և արդյունաբերական կապիտալի միաձուլումը գաղութային ծայրամասերում հաստատում էր մետրոպոլիայի ֆինանսական կապիտալի գերիշխանություն։ Հարավային Կովկասը 20-րդ դարի սկզբին արդեն Ռուսաստանի արդյունաբերական խոշոր շրջաններից էր․
Կապիտալիստական հարաբերություններ
Հարավային Կովկասում և Հայաստանում կապիտալիստական հարաբերությունները կրում էին ռուսական իմպերիալիզմին բնորոշ առանձնահատկությունների կնիքը։ Հարավային Կովկասի գաղութացման ցարիզմի քաղաքականության սոցիալական հենարան հանդիսացող տեղացի կալվածատերերն ունեին ռուս ազնվականության իրավունքներն ու արտոնությունները։ Մեծ ու միջակ կապալառուները, որպես ինքնատիպ կապիտալիստների դասակարգ, հողատեր ազնվականների հետ հաստատել էին իրենց տնտեսական և քաղաքական գերիշխանությունը։
Պատերազմի հետևանքներ
Առաջին համաշխարհային պատերազմը աղետալի հետևանքներ ունեցավ հատկապես հայ ժողովրդի համար։ Ցարիզմը, Արևելքը տիրելու քաղաքականությունն իրականացնելու համար, Հարավային Կովկասը կամուրջ էր համարում։ Եվրոպական պետությունների թվում Ռուսաստանը նույնպես օգտագործում էր «Հայկական հարցը»։ Թուրքական իշխանություններն իրագործեցին հայերի բնաջնջման հրեշավոր ծրագիր, ոչնչացվեց 1,5–2 միլիոն մարդ և ավերվեց երկրի տնտեսությունը։ Սոցիալական հակասությունների խորացման ընթացքում հասունանում էր հեղափոխական իրադրությունը։ Հեղափոխական շարժումները կայսրության մյուս ծայրամասերի թվում տարածվում էին նաև Հայաստանում։
Դասակարգային պայքար
Կալվածատիրական բռնությունների և ցարական աստիճանավորների դեմ գյուղացիության բողոքները մի շարք դեպքերում ընդունում էին զինված ընդհարումների տեսք (Հաղպատում, Էջմիածնի, Նոր Բայազետի և այլ շրջանների գյուղերում), սրվում էր դասակարգային պայքարը։ Դարասկզբին Հայաստանի մի շարք մարզային կենտրոններում ստեղծվեցին սոցիալ–դեմոկրատական կազմակերպություններ, որոնք եռանդուն գործունեություն էին ծավալում աշխատավորների պայքարի կազմակերպման ու ղեկավարման գործում։ Բանվորական շրջաններում ծավալվող գործադուլները (Ալավերդիում, Ղափանում, Երևանի նահանգի երկաթուղային հանգույցներում) աշխատավորության շարժումները դարձնում էին զանգվածային, դրանց հաղորդում քաղաքական, հեղափոխական բնույթ։ Հոկտեմբերյան սոցիալիստական մեծ հեղափոխությունը, Ռուսաստանում տապալելով ցարիզմը, պայմաններ ստեղծեց նաև հայ ժողովրդի վերածննդի համար։
(3187) Դալիան
(3187) Դալիան (Dalian), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 10-ին Մանուշակագույն լեռան աստղադիտարանի կողմից Նանկինում ։
Միջին հեռավորությունը Արեգակից կազմում է 2,28415 ա. մ., առավելագույնը մոտենում է 2,1503 ա. մ. հեռավորության վրա և հեռանում 2,418 ա. մ. ։ Արեգակի շուրջ մեկ ամբողջական պտույտ է կատարում 1260,91 երկրային օրվա ընթացքում, իր ուղեծրով շարժվելով միջինում 0,285507 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,76° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Մանուշակագույն լեռան աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լիլյա Տոլմաչովա
Լիլյա Միխայլովնա Տոլմաչովա (Ли́лия Миха́йловна Толмачёва, ), խորհրդային և ռուսական թատրոնի ու կինոյի դերասանուհի, ռեժիսոր, ՌԽՖՍՀ ժողովրդական արտիստ (1981)։
Կենսագրություն
Ըստ որոշ աղբյուրների՝ Լիլյա Տոլմաչովան ծնվել է Սարատովում, այլ տվյալների համաձայն՝ Վոլգոգրադի մարզի Ռուդնևո գյուղում, մանկավարժների ընտանիքում։ Դպրոցն ավարտելուց հետո ընդունվել է Մոսկվայի գեղարվեստական ակադեմիական թատրոնի դպրոց-ստուդիա՝ մասնակցելով Վիկտոր Յակովլևիչ Ստանիցինի դասընթացներին։ 1950 թվականին ավարտել է դպրոց-ստուդիան ։ 1952 թվականից աշխատել է Սարատովի Պատանի հանդիսատեսի թատրոնում, 1955-1956 թվականներին՝ Մոսսովետի թատրոնում ։
1970-ականների վերջերից Տոլմաչովան զբաղվել է ռեժիսուրայով, ինչպես թատրոնի մի շարք այլ առաջատար արտիստներ։ 1977 թվականին Գալինա Վոլչեկի առաջարկությամբ նա բեմադրել է Ալլա Սոկոլովայի «Ֆարյաթևի երևակայությունները» պիեսը, գլխավոր դերում՝ Ստանիսլավ Սադալսկին, 1978 թվականին բեմադրել է Լուիջի Պիրանդելլոյի «Հենրի IV»-ը, իսկ 1980 թվականին Օլեգ Եֆրեմովի հրավերով Մոսկվայի գեղարվեստական ակադեմիական թատրոնում Մարիա Բաբանովայի հետ բեմադրել է Էդուարդ Օլբիի «Ամեն ինչ ավարտված է» ներկայացումը (ներկայացումը ձայնագրվել է հեռուստատեսության համար)։
Տոլմաչովան մահացել է Մոսկվայում, երկարատև հիվանդությունից հետո՝ 2013 թվականի օգոստոսի 25-ին, 82 տարեկան հասակում ։ Թաղվել է 2013 թվականի օգոստոսի 29-ին Վագանկովյան գերեզմանատանը ։
Անձնական կյանք
Լինելով Մոսկվայի գեղարվեստական ակադեմիական թատրոնի դպրոց-ստուդիայի 3-րդ կուրսի ուսանող` Լիլյա Տոլմաչովան ամուսնացել է Օլեգ Եֆրեմովի հետ։ Ամուսնությունը կարճատև է եղել, նրանք ամուսնալուծվել են 1952 թվականին, բայց ընկերական հարաբերությունները պահպանվել են մինչև Եֆրեմովի կյանքի վերջին օրերը ։
Լիլյա Տոլմաչովայի երկրորդ ամուսինը «Խորհրդային գրող» հրատարակչության պոեզիայի բաժնի գլխավոր խմբագիր Վիկտոր Ֆոգելսոնն է եղել, որի հետ ամուսնությունը տևել է մոտ 30 տարի։
Արտաքին հղումներ
Կատեգորիա:Ռուս թատերական ռեժիսորներ Կատեգորիա:Խորհրդային թատերական ռեժիսորներ Կատեգորիա:Խորհրդային դերասանուհիներ Կատեգորիա:Ռուս դերասանուհիներ Կատեգորիա:Վագանկովյան գերեզմանատանը թաղվածներ Կատեգորիա:Թատրոնի դերասանուհիներ Կատեգորիա:Ռուս կինոդերասանուհիներ
Կոռնեյ Չուկովսկի
Կոռնեյ Իվանովիչ Չուկովսկի (Корней Иванович Чуковский, իսկական անունը՝ Նիկոլայ Վասիլևիչ Կոռնեյչուկով [Николай Васильевич Корнейчуков], ), ռուս խորհրդային արձակագիր, բանաստեղծ, քննադատ, գրականագետ, մանկագիր, լրագրող, թարգմանիչ։ Բանասիրական գիտությունների դոկտոր (1957)։ Օքսֆորդի համալսարանի գրականության պատվավոր դոկտոր (1962-ից)։
Գրողներ Նիկոլայ Չուկովսկու և Լիդիա Չուկովսկայայի հայրն է։
Գործունեություն, ստեղծագործություններ
Գրել է հուշագրություններ, գրական ակնարկներ, գրականագիտական աշխատություններ («Չեխովից մինչև մեր օրերը» (1908), «Դեմքեր ու դիմակներ» (1914), «Նեկրասովի վարպետությունը» (1952), «Լենինյան մրցանակ» (1962), «Ժամանակակիցներ» (1962), «Չեխովի մասին» (1967), Շերլոք Հոլմսի մասին )։
Չուկովսկին առավել հռչակված է իբրև մանկագիր («Չոփ-չոփ արա», 1923, հայ. հրատ. 1955, «Խավարասեր հսկան», 1923, «Այբոլիտ», 1929, հայ. հրատ. «Բժիշկ Այբոլիտ», 1938, «Փոքրիկ երեխաներ», 1928, հետագայում՝ «Երկուսից մինչև հինգ», 1970, «Բիբիգոնի արկածները», 1945, հայ. հրատ. 1972 և այլն)։ Չուկովսկու մանկական չափածո ստեղծագործությունները գրված են խաղի ձևով, հնչուն հանգերով, ուրախ, անմիջական տրամադրությամբ և ունեն հետաքրքրաշարժ սյուժեներ։
Ռուսերեն է թարգմանել Ուոլթ Ուիթմենի «Խոտի տերևներ» (1907)։
Պարգևատրվել է Լենինի, Աշխատանքային կարմիր դրոշի 3 շքանշաններով։
Ծանոթագրություններ
Կատեգորիա:Ռուս արձակագիրներ Կատեգորիա:Ռուս բանաստեղծներ Կատեգորիա:Ռուս գրականագետներ Կատեգորիա:Մանկագիրներ այբբենական կարգով Կատեգորիա:Բանասիրական գիտությունների դոկտորներ Կատեգորիա:Սանկտ Պետերբուրգ քաղաքում ծնվածներ Կատեգորիա:ԽՍՀՄ գրողների միության անդամներ Կատեգորիա:Գրական կեղծանուններով հայտնի հեղինակներ Կատեգորիա:Խորհրդային մանկագիրներ Կատեգորիա:20-րդ դարի բանաստեղծներ Կատեգորիա:Պերեդելկինոյի գերեզմանատանը թաղվածներ Կատեգորիա:Ռուս թարգմանիչներ Կատեգորիա:Ռուս լրագրողներ Կատեգորիա:Խորհրդային բանաստեղծներ Կատեգորիա:Խորհրդային թարգմանիչներ Կատեգորիա:Խորհրդային լրագրողներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Ռուս հրապարակախոսներ Կատեգորիա:20-րդ դարի տղամարդ գրողներ Կատեգորիա:Խորհրդային տղամարդ գրողներ Կատեգորիա:Խորհրդային հուշագիրներ Կատեգորիա:20-րդ դարի ռուս բանաստեղծներ Կատեգորիա:Բանաստեղծներ այբբենական կարգով
Բորովկա (գյուղ, Խիսլավիչսկի շրջան)
Բնակչությունը 2007 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1859 թվականին հիմնադրված բնակավայրեր Կատեգորիա:Ռուսաստանի Սմոլենսկի մարզի Խիսլավիչսկի շրջանի բնակավայրեր
Ավագկալ
Ավագկալ, գյուղ Արևմտյան Հայաստանում, Կիլիկիայի Հալեպի նահանգում։
Տես նաև
Կատեգորիա:Արևմտյան Հայաստանի գյուղեր
Բրաժկովկա
Բրաժկովկա (Бражківка), գյուղ Ուկրաինայի Խարկովի մարզի Իզյումի շրջանում։ Հիմնադրվել է 1897 թվականին։
2001 թվականի տվյալներով Բրաժկովկա գյուղում բնակվում էր 170 մարդ։ Բնակավայրը զբաղեցնում է 0,714 կմ² տարածք։ Բնակչության խտությունը կազմում էր 238,1 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Իզյումի շրջանի բնակավայրեր Կատեգորիա:Ուկրաինայի գյուղեր Կատեգորիա:1897 թվականին հիմնադրված բնակավայրեր
Տերեշկովցի
Տերեշկովցի (Терешківці), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1577 թվականին։
2001 թվականի տվյալներով Տերեշկովցի գյուղում բնակվում էր 510 մարդ։ Բնակավայրը զբաղեցնում է 12,1 կմ² տարածք։ Բնակչության խտությունը կազմում էր 42,15 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Գորոխովի շրջանի բնակավայրեր Կատեգորիա:Ուկրաինայի գյուղեր Կատեգորիա:1577 թվականին հիմնադրված բնակավայրեր